**Предлог плана рада Позоришта на Теразијама за 2019 годину**

Позориште на Теразијама 2019 годину планира у знаку обележавања јубилеја позоришта, седамдесетогодишњицу рада.

**1** Стога као прво истичемо премијерно извођење мјузикла рађеног на музику Момчила Бајагића Бајаге, на Дан позоришта, 23 децебар 2019 године. Драмски предложак овог великог домаћег пројекта у коме је главни јунак Позориште на Теразијама, пише наш познати писац и аутор низа успешних наслова Стеван Копривица, док је Момчило Бајагић прихватио да узме учешће, помогне и подржи израду аранжмана.

**2** Пре извођења овог, у плану је премијерно извођење мјузикла „Дроуси Шаперон“ (The Drowsy Chaperone) , превод значења „Уморни пратилац“, аутори Боб Мартин и Дон Мек Келер, ([Bob Martin](https://en.wikipedia.org/wiki/Bob_Martin_(comedian)) and [Don McKellar](https://en.wikipedia.org/wiki/Don_McKellar)) музика и сонгови Лиса Ламберт и Грег Морисон ( [Lisa Lambert](https://en.wikipedia.org/wiki/Lisa_Lambert) and [Greg Morrison](https://en.wikipedia.org/wiki/Greg_Morrison))

Реч је о пародији америчке музичке комедије двадесетих година. Водећег јунака, средовечног фана мјузикла, затичемо у његовом стану док слуша старе плоче бродвејских мјузикала. Изненада, његов скромни стан се претвара у позорницу којом „дефилују“ разне сцене из бродвејских наслова. Главни јунак ове приче их коментарише, објашњава, затим се, када се заустави сцена из неког мјузикла, попут стоп кадра на телевизији, провлачи између актера, полемише са њима... Једна духовита прича са пуно квалитетне музике.

Мјузикл „Дроуси Шаперон” први пут је изведен 1998 године у Торонту, док је на Бродвеју премијерно изведен 1 маја 2006 године. На Вест Енду премијерно је изведен следеће године.

**3** Дан позоришта Монографија

Поред израде нове представе, поводом Дана позоришта предлаже се и издавање Монографије позоришта. Реч је измењеном и допуњеном издању постојећег, прилагођеног савременом тренутку.

**Редовне активности**

Гостовања

Очекујемо позиве на фестивале“ Пургаторије“, Тиват 2019 године, затим „Дани Комедије“, Јагодина, потом Центар за културу, Опатија и „Летњи фестивал“ у том граду, у току су преговори за гостовања „Зоне Замфирове“ у Нишу и размена представа са загребачикм „Театром комадија“. Такође је у плану и сарадња са СНП у Новом Саду. За почетак се планира наше гостовањре у новембру 2019. године.

Помоћник директора за уметничка питања

Позоришта на Теразијама

Жељко Јовановић